Document ID: 31999D0642

ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Σεπτεμβρίου 1999
για την αποδοχή αναλήψεων υποχρεώσεων όσον αφορά τη διαδικασία αντιντάμπινγκ σχετικά με τις εισαγωγές απλών παλετών από ξύλο καταγωγής Δημοκρατίας της Πολωνίας
[κοινοποιηθείσα υπό τον αριθμό Ε(1999) 2844]
(1999/642/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό του Συμβουλίου (ΕΚ) αριθ. 384/96, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 905/98(2), και ιδίως το άρθρο 8 παράγραφος 1,
τον κανονισμό της Επιτροπής (ΕΚ) αριθ. 1023/97, της 6ης Ιουνίου 1997, για την επιβολή προσωρινού δασμού αντιντάμπινγκ σε ορισμένες εισαγωγές απλών παλετών από ξύλο καταγωγής Πολωνίας και την αποδοχή αναλήψεων υποχρεώσεων από μέρους ορισμένων εξαγωγέων σχετικά με τις εν λόγω εισαγωγές(3), όπως τροποποιήθηκε τελευταία από τον κανονισμό (ΕΚ) αριθ. 1633/97(4), και ιδίως το άρθρο 2,
κατόπιν διαβουλεύσεων με τη συμβουλευτική επιτροπή,
Εκτιμώντας:
A. ΠΡΟΗΓΟΥΜΕΝΗ ΔΙΑΔΙΚΑΣΙΑ
(1) Η Επιτροπή, με τον κανονισμό (ΕΚ) αριθ. 1023/97 (εφεξής "προσωρινός κανονισμός"), επέβαλε προσωρινούς δασμούς αντιντάμπινγκ σε ορισμένες εισαγωγές απλών παλετών από ξύλο που υπάγονται στον κωδικό ΣΟ ex 4415 20 20, καταγωγής Δημοκρατίας της Πολωνίας και απεδέχθη τις αναλήψεις υποχρεώσεων που πρότειναν ορισμένοι παραγωγοί-εξαγωγείς. Οι εν λόγω αναλήψεις υποχρεώσεων αφορούσαν μόνον έναν τύπο παλετών, ήτοι τις παλέτες EUR.
(2) Δεδομένου ότι κατά την έρευνα διενεργήθηκε δειγματοληψία, οι αιτήσεις επανεξέτασης, δυνάμει του άρθρου 11 παράγραφος 4, δεν έγιναν αποδεκτές. Ωστόσο, προκειμένου να εξασφαλισεί ίση μεταχείριση μεταξύ νέων εξαγωγέων και των συνεργαζομένων εταιρειών που δεν περιελήφθησαν στο δείγμα κατά την αρχική έρευνα, ο προσωρινός κανονισμός τροποποιήθηκε με τον κανονισμό (ΕΚ) αριθ. 1632/97(5), της Επιτροπής. Το άρθρο 2 του κανονισμού (ΕΚ) αριθ. 1632/97 προβλέπει ότι οι αναλήψεις υποχρεώσεων εκ μέρους των Πολωνών παραγωγών-εξαγωγέων όσον αφορά τις εξαγωγές παλετών EUR μπορούν να γίνουν αποδεκτές, εφόσον πληρούν τα κριτήρια που καθορίζονται στον εν λόγω κανονισμό.
(3) Με τον κανονισμό (ΕΚ) αριθ. 2334/97(6), όπως τροποποιήθηκε τελευταία από τον κανονισμό (ΕΚ) αριθ. 2079/98(7), το Συμβούλιο επέβαλε οριστικό δασμό αντιντάμπινγκ σε ορισμένες εισαγωγές απλών παλετών από ξύλο καταγωγής Δημοκρατίας της Πολωνίας.
B. ΑΙΤΗΣΕΙΣ ΝΕΩΝ ΕΞΑΓΩΓΕΩΝ
(4) Μετά την έγκριση του κανονισμού (ΕΚ) αριθ. 2334/97, πέντε επιπλέον νέοι Πολωνοί παραγωγοί-εξαγωγείς ζήτησαν να εφαρμοστεί γι' αυτούς το άρθρο 2 του κανονισμού (ΕΚ) αριθ. 1023/97 και πρότειναν αναλήψεις υποχρεώσεων όσον αφορά τις παλέτες EUR. Επίσης, υπέβαλαν επαρκή αποδεικτικά στοιχεία βάσει του άρθρου 2 του κανονισμού (ΕΚ) αριθ. 1023/97 τα οποία αποδεικνύουν ότι είναι όντως νέοι παραγωγοί-εξαγωγείς. Συνεπώς, κατ' εφαρμογή του άρθρου 2 του κανονισμού (ΕΚ) αριθ. 1023/97, οι αναλήψεις υποχρεώσεων που προτείνονται από τους εν λόγω πέντε Πολωνούς παραγωγούς-εξαγωγείς όσον αφορά τις παλέτες EUR πρέπει να γίνουν αποδεκτές,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι αναλήψεις υποχρώσεων που προτάθηκαν για τις παλέτες EUR από τους εξαγωγείς:
- "SMT" Sp.zo.o, Miastko
- Firma Transdrewneks Gadzala Antoni, Torun
- "Palko" Sp.zo.o, Sedziszow
- "D& M& D" Sp.zo.o, Blizanow
- P.P.H. "Vector" Kalisz
στο πλαίσιο της διαδικασίας αντιντάμπινγκ σχετικά με τις εισαγωγές απλών παλετών από ξύλο καταγωγής Πολωνίας, που υπάγονται στον κωδικό ΣΟ ex 4415 20 20, γίνονται αποδεκτές.
Άρθρο 2
Η εν λόγω αποδοχή αρχίζει να ισχύει την επομένη της δημοσίευσης της παρούσας απόφασης στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 10 Σεπτεμβρίου 1999.

Labels: 1
3
4
18